‘Wittes is erger as Hitler’Mcebo Dlamini Foto: Facebook Dlamini het verlede maand vir ŉ opskudding gesorg toe hy op sy Facebook-blad geskryf het dat hy Adolf Hitler bewonder vir sy “charisma en organisatoriese vaardighede” en dat daar ŉ element van Hitler in alle wit mans is. Dlamini is kort hierna geskors. Dlamini het in ŉ onderhoud met News24 gesê Blade Nzimande, minister van hoër onderwys, is anti-swart, dat Wits ŉ “Animal Farm” is en dat hy nooit vir die vaders van die “arrogante Sionistiese Joodse kinders” sal werk nie. Volgens Dlamini is Wits ŉ “Animal Farm” aangesien sommige “diere” beter is as ander. Hy beskuldig die universiteit daarvan dat hulle hul beywer om “wit heerskappy” te handhaaf ten koste van swart denkers. Dlamini het gesê hy het veral op sosiale media erg onder skoot gekom ná sy uitlatings oor Hitler en dat mense vir hom gevra het of hy dink hy ŉ werk sal kan kry weens sy uitlatings. “Ek is ŉ politikus. Ek studeer nie om werk te kry nie. Ek studeer nie om werk, meestal by ŉ wit man, te kry nie. Ek sien hierdie arrogante Sionistiese Joodse kinders skryf op Twitter en vra waar ek gaan werk kry. Ek gaan nie in diens geneem word deur hulle vaders nie, want die geld wat hulle my mee sal betaal het die bloed van die Palestynse kinders op. My gewete sal my nie toelaat om dit te doen nie…” Dlamini het gesê sy doel en rol as ŉ leier is om swart trots in ander te motiveer en te inspireer. “Swart mense besit niks nie, ons het niks nie. Ons besit nie die grond nie, ons besit nie middele van vervaardiging nie, die enigste ding wat ons swart mense vandag het is ons brein. En in elk geval het Adolf Hitler wit liggame vermoor, hy het swart liggame ook vermoor. Suid-Afrikaanse wit mense maak swart denke dood, hulle is erger as Adolf Hitler.” Klik hier vir die volledige onderhoud. News24